বার্লিন, ২৯ জানুয়ারি- জার্মানির চ্যান্সেলর আঙ্গেলা মের্কেলের শরণার্থী বিষয়ক নীতির কারণে তার পদত্যাগ চায় ৪০ শতাংশ জার্মান নাগরিক। শুক্রবার পরিচালিত নতুন এক জরিপে এ তথ্য বেরিয়ে এসেছে। এতে করে মধ্যপ্রাচ্য ও আফ্রিকার গোলযোগপূর্ণ অঞ্চল থেকে পালিয়ে আসা মানুষদের প্রতি মের্কেলের উদার দৃষ্টির কারণে তার প্রতি গণঅসন্তোষ বাড়ারই লক্ষণ প্রকাশ পাচ্ছে। নতুন জরিপে শরণার্থী ইস্যুতে জার্মানদের মধ্যে বিভক্তিও প্রকাশ পেয়েছে।